ΓΡΑΠΤΗ ΕΡΩΤΗΣΗ E-0371/01

υποβολή: Reinhold Messner (Verts/ALE) προς την Επιτροπή

(15 Φεβρουαρίου 2001)

Θέμα: Ανάδοχος το τμήματος αυτοκινητοδρόμου Brescia -Padova και αυτοκινητόδρομος Valdastico

Χωρίς να πραγματοποιηθεί δημόσιος διαγωνισμός, παρατάθηκε το Μάιο για άλλα 9 χρόνια (μέχρι το 2011) η σύμβαση μεταξύ της αναδόχου εταιρίας του αυτοκινητοδρόμου Brescia -Padova και του ANAS (Εθνικός Αυτόνομος Οργανισμός Οδών), του ιταλικού δημόσιου οργανισμού που διαχειρίζεται το οδικό δίκτυο.

Βάσει της αποκαλούμενης οδηγίας Ciampi-Costa(1), μπορούν κατ' εξαίρεση να παραταθούν οι άδειες εκμετάλλευσης των αυτοκινητοδρόμων μόνο για να αντισταθμιστούν αντιδικίες (παράλειψη τιμολογιακών προσαρμογών, αναγνώριση έργων που πραγματοποιήθηκαν για το παγκόσμιο Κύπελλο του 90 και την Κολομβιάδα του 92, άλλες ενδεχόμενες αντιδικίες επί των οποίων θα χρειαστεί να ζητηθεί η γνωμοδότηση της εισαγγελίας του κράτους). Στην εν λόγω περίπτωση αντίθετα, η παράταση αιτιολογήθηκε με την κατασκευή νέων συνδέσεων με αυτοκινητοδρόμους μεταξύ των οποίων ο αποκαλούμενος αυτοκινητόδρομος Α31 Valdastico, που θα συνέδεε τη Vicenza με το Rovigo (διασύνδεση Α4-Α31) με μια διαδρομή 60 χλμ. Ο εν λόγω αυτοκινητόδρομος προστίθεται στον αυτοκινητόδρομο Valtrompia που και αυτός προβλέπεται από τον προϋπολογισμό της αναδόχου Brescia-Padova, θέμα για το οποίο ο ερωτών έχει ήδηποβάλει ερώτημα στην Επιτροπή (Ρ 4047/00)(2).

Δεν θεωρεί η Επιτροπή ότι η ανανέωση της εν λόγω άδειας εκμετάλλευσης αντίκειται στις οδηγίες 92/50 ΕΟΚ, 93/37/ΕΟΚ και 89/440 ΕΟΚ καθόσον δεν προκηρύχθηκε ευρωπαϊκός δημόσιος διαγωνισμός για την ανάθεση των αδειών(3);

Είναι αποδεκτό κατά τη γνώμη της Επιτροπής να αιτιολογείται η εν λόγω παράταση χωρίς την προκήρυξη δημοσίου διαγωνισμού με μια ανταλλαγή σε επενδύσεις στην κατασκευή ενός νέου αυτοκινητοδρόμου;

Ανεξάρτητα από τη χρησιμότητα ενός οδικού άξονα στην εν λόγω κοιλάδα, δεν θεωρεί η Επιτροπή ότι το να αποδέχεται μια τέτοια πολιτική ανταλλαγών μεταξύ αναδόχων εταιριών και δημόσιας διοίκησης για νέεςποδομές σε αυτοκινητοδρόμους εκμηδενίζει την κατά προτεραιότητα επιλογή επανεξισορρόπησης των τρόπων μεταφοράς μεταξύ οδικών και σιδηροδρομικών μεταφορών στην Ευρωπαϊκή Ένωση;

(1) Οδηγία του Υπουργού Δημοσίων Έργων, από κοινού με τον Υπουργό Οικονομικών προϋπολογισμού και οικονομικού προγραμματισμού της 20.10.98 πρωτόκολλο αριθ. 011790/Υπουργείο Οικονομικών.

(2) Οι επενδύσεις που εξουσιοδοτήθηκαν από το οικονομικό πρόγραμμα της αναδόχου ανέρχονται συνολικά σε 2 466 δισεκατομμύρια λιρέτες (1,273 εκατ.).

(3) Δημοσιευθείσες στις ΕΕ L 209 της 24.7.1992, ΕΕ L 199 της 9.8.1993 και ΕΕ L 210 της 21.7.1989.

Απάντηση του κ. Bolkestein εξ ονόματος της Επιτροπής

(5 Απριλίου 2001)

Η ερώτηση που τέθηκε από το αξιότιμο μέλος εντάσσεται στο ευρύτερο πλαίσιο των τρόπων χορήγησης των αδείων εκμετάλλευσης των αυτοκινητοδρόμων στα διάφορα κράτη μέλη. Η Επιτροπή ζήτησε λεπτομερείς πληροφορίες από όλα τα κράτη μέλη σχετικά με την κατάσταση που επικρατεί εν προκειμένω.

Η Επιτροπή εξετάζει ήδη τις πληροφορίες που προσκόμισαν οι ιταλικές αρχές καθώς και εκείνες που προέρχονται από τις αρχές άλλων κρατών μελών προκειμένου να καταρτιστεί μια συνεκτική θέση για το σύνολο των αδειών εκμετάλλευσης των αυτοκινητόδρομων στην Κοινότητα, λαμβανομένωνπόψη των σημαντικών οικονομικών συνεπειών του εν λόγω θέματος.

Η Επιτροπή προτίθεται να ζητήσει από τις ιταλικές αρχές όλες τις απαραίτητες πληροφορίες προκειμένου να αξιολογήσει την συμμόρφωση των δημόσιων συμβάσεων κατασκευής ενός νέου τμήματος του αυτοκινητόδρομου μεταξύ Vicenza και Rovigo προς το κοινοτικό δίκαιο καθώς και την παράταση της ισχύος της άδειας εκμετάλλευσης στην ανάδοχο εταιρεία για τον αυτοκινητόδρομο Brescia-Padova, όπως επεσήμανε το αξιότιμο μέλος. Στην περίπτωση που, έπειτα από εξέταση των εν λόγω πληροφοριών, προκύψει ότι οι διαδικασίες που ακολουθήθηκαν είναι πιθανώς ασύμβατες πρός το κοινοτικό δίκαιο, η Επιτροπή δεν θα παραλείψει να καταλήξει στα ανάλογα συμπεράσματα.

Όσον αφορά τον αντίκτυπο της παράτασης της ισχύος αδειών εκμετάλλευσης στην επανεξισορρόπηση μεταξύ των σιδηροδρομικών και οδικών μεταφορών, η Επιτροπή, θεωρεί, κατά κανόνα, προτιμότερο να επιβαρύνει με το κόστος της χρήσης τωνποδομών τους άμεσους χρήστες. Ωστόσο, στο πλαίσιο της κατάρτισης μιας Λευκής Βίβλου σχετικά με την κοινή πολιτική μεταφορών, η έκδοση της οποίας προβλέπεται σύντομα, η Επιτροπή εξετάζει τα μέτρα που θα επέτρεπαν την επανεξισορρόπηση μεταξύ των οδικών και σιδηροδρομικών μεταφορών στην Κοινότητα, αναθεωρώντας, κυρίως, τους κανόνες τιμολόγησης και χρηματοδότησης τωνποδομών. Συνεπώς, δεν μπορούμε να αποκλείσουμε ότι σε ορισμένες περιπτώσεις, στις οποίες η παράταση της ισχύος της άδειας εκμετάλλευσης συνοδεύεται από συμφωνίες για τη χρηματοδότηση σιδηροδρομικώνποδομών, αυτή η διευθέτηση μπορεί να συμβάλει στην επανεξισορρόπηση μεταξύ των οδικών και των σιδηροδρομικων μεταφορών.

Εξάλλου, η Επιτροπή, όπως έχει ήδη επισημάνει στο αξιότιμο μέλος, στο πλαίσιο της γραπτής του ερώτησης αριθ P-4047/00, θα ήθελε ναπογραμμίσει ότι η παράταση της ισχύος μιας άδειας εκμετάλλευσης αυτοκινητόδρομου που παραχωρείται από ένα κρατικό οργανισμό κατά παράβαση των κοινοτικών κανόνων σχετικά με τις δημόσιες συμβάσεις που ενδεχομένως ισχύουν, και χωρίς ο επωφελούμενος από την άδεια να διατρέχει κινδύνους ανάλογους με εκείνους που θα διέτρεχε κάθε ιδιωτικός επενδυτής στην ελεύθερη οικονομία της αγοράς, θα πρέπει να εξεταστεί και βάσει των κοινοτικών κανόνων που αφορούν τις κρατικές ενισχύσεις στον τομέα των μεταφορών.